Koordinatės: 55°03′57″š. pl. 22°46′58″r. ilg.﻿ / ﻿55.0658°š. pl. 22.7828°r. ilg.﻿ / 55.0658; 22.7828

| Kidulių dvaras |
| --- |
| Kidulių dvaro rūmai Kidulių dvaro rūmai |
| Vieta | Kiduliai |
| Įkurtas | XIX a. vid. |
| Rūmų stilius | Istorizmas su neoklasicizmo elementais |
| Bajorų giminės | Jonas Lenartavičius,Kiršenšteinai,Karpiai, Ofenbergai |
| Pastatų būklė | Restauruoti dvaro rūmai |

**Kidulių dvaras** – dvaras Kidulių kaime (Šakių rajonas). Dvaro sodybai, užimančiai apie 25 ha plotą, priklauso daugiau nei dvidešimt pastatų ir pastatų liekanų, parkas. 2013 m. dvaro rūmai restauruoti, juose įsikūrė biblioteka, patalpos pritaikytos vietos bendruomenės veiklai, kultūrai ir turizmui.

Istorija
--------

Kidulių dvaro rūmų veranda
Kidulių dvaro svirnas
Svirno pietinio fasado fragmentas
Kidulių dvaras rašytiniuose šaltiniuose pirmą kartą paminėtas 1583 m. Tuomet jis priklausė Jonui Lenartavičiui, iš kurio jį 1584 m. nusipirko iš Prūsijos atsikėlęs pirklys Krišpinas Kiršenšteinas. 1636 m. dvare jau stovėjo medinė koplyčia. Vienas iš Kiršenšteinų – Jonas Jeronimas Kiršenšteinas – 1695 metais tapo Žemaičių vyskupu ir neretai čia gyveno. Po vyskupo mirties 1708 m. dvaras atiteko Karpiams. Garsiausias iš jų – Žemaičių vyskupas Juozapas Mikalojus Karpis čia gyveno apie dvejus metus ir mirė 1739 m. XVIII a. 6-ame dešimtmetyje dvare gyveno vyskupas Antanas Domininkas Tiškevičius. 1809 m. Ignotas Karpis dvarą paskyrė savo seseriai Marijai Pliaterienei. 

Kidulių dvare viešėjo Prūsijos karalius Frydrichas Vilhelmas III, ruošdamasis Tilžėje pasirašyti pralaimėjimo sutartį su Prancūzijos imperatoriumi Napoleonu. Kartais jį aplankydavo prabangiu keltu atplaukiantis Rusijos caras Aleksandras I. 1812 m. birželį pro Kidulius praėjo Napoleono kariuomenė, o 1813 m. pradžioje jau priešinga kryptimi žygiavo caro armijos generolo leitenanto Piotro Vitgenšteino korpusas. Keliolika metų po karo dvaras veikiausiai neturėjo individualaus šeimininko, o nuo 1837 m. ši valda su aplinkiniais kaimais atiteko rusų armijos generolui leitenantui, baronui Ivanui fon Ofenbergui. Naujasis Kidulių dvaro šeimininkas sutvarkė parką, iki amžiaus vidurio gerokai perstatė pagrindinį gyvenamąjį namą, pastatė oficiną ir svarbiausius ūkinius pastatus. 1870 m. jam mirus ūkį perėmė jo sūnus Petras Ofenbergas. 
1878 metais dvaro sodyboje (9 statiniuose) gyveno 144 gyventojai. 1884 m. Ofenbergai pastatė alaus daryklą. Turbūt tuomet buvo įrengta ir rūkykla. 1888 m. dvare gyveno 179 žmonės, 1901 m. – 331 žmogus. Dvarui priklausė 2983 margai žemės, iš jų 982 dirbamos ir 610 miško. Stovėjo 6 mediniai ir 8 mūriniai namai. Kitais 1901 m. duomenimis nurodyta, kad dvare yra 11 „kiemų", kuriuose gyvena 211 žmonių. 1909 m. dvaras turėjo 2369 margus žemės, jame laikė 115 arklių ir 190 stambių gyvulių.

Pirmojo pasaulinio karo metais Kidulių dvare šeimininkavo abiejų kariaujančių pusių kariai. Laimei, dvaras beveik nenukentėjo. 1922 metais iš dvaro, kuriam priklausė net 27 pastatai, išsikėlė paskutinis kilmingas savininkas Otas Ofenbergas. 1923 m. surašant gyventojus dvare aptikti 6 žmonės. Po žemės reformos dvarui buvo palikta 300 ha žemės. 1923 m. dalyje statinių veikė Lorenco alaus darykla. 1929 m. vienas Šveicarijos pilietis dvare įsteigė olandiškų sūrių gamyklą, kuri produkciją siųsdavo į Kauną. Per metus pagamindavo 15000–18000 kg sūrio. 
Po II pasaulinio karo dvaro rūmuose įsikūrė tarybinio ūkio kontora, kino salė, vėliau veikė ambulatorija ir biblioteka. 2013 m. lapkritį baigta rūmų rekonstrukcija.

Dvaro sodyba
------------

Arklininko namas ir tvartas
Didžioji dalis dvaro komplekso pastatų iškilo XIX a. viduryje ir pabaigoje, kiti – XX a. pradžioje. Išlikę daugiau nei 20 įvairių statinių: rūmai, oficina, du tvartai, kalvė-ratinė, svirnas, alaus ir sūrių darykla, du kumetynai, du kumetynų tvartai, kluonas, rūkykla, sodininko namas ir tvartas, kalvio-račiaus namas, kailiadirbio namas, ūkiniai pastatai, rūsiai. XIX a. viduryje pastatyti rūmai vieno aukšto, su pusrūsiu, mansarda, XX a. pr. pristatytu šiauriniu priestatu ir medine veranda. Stačiakampio plano rūmų pastatas kuklių formų, jo fasadai praktiškai nedekoruoti. Jam didingumo suteikia tik aukšti rūsių pamatai ir vakarų pusėje ant plytinių kolonų pakylėta ažūriniais pjaustiniais puošta veranda. Priešais rūmus išlikęs apskritas parteris. Įspūdingai atrodo XIX a. pab. statytas didelis, dviejų aukštų su pastoge ir rūsiu, raudonų plytų mūro, molio čerpėmis dengtas svirnas, seniau vadintas „špykėre". Jis renuovuotas ir pradėtas naudoti kultūrinei veiklai. 
Netradicinį aštuonkampį planą turi kalvė. Alaus ir sūrio darykla išsiskiria bokšteliu su metaline vėtrunge, įdomiu plytų rišybos būdu ir data „1884". Vakarinėje sodybos dalyje išsidėstęs XIX a. antroje pusėje suformuotas kalvoto reljefo parkas, kuriame auga ąžuolai, klevai, kaštonai, mažalapės liepos.

Šaltiniai
---------

1. ↑  Kultūros žurnalas „Aidai", 1960 m. Nr. 2, 68 pusl.
2. ↑  Kidulių dvaras Benjamino Mašalaičio tinklaraštyje[neveikianti nuoroda]
3. ↑  Kidulių dvaras Kultūros vertybių registre Archyvuota kopija 2020-06-06 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Kidulių dvaras** – vaizdinė ir garsinė medžiaga  |

* Kidulių dvaras Lietuvos dvarų duomenų bazėje[neveikianti nuoroda]
* Apie Kidulių dvarą Kidulių seniūnijos svetainėje
* Kidulių dvaras – vieta, kur pasakojamos sėkmės istorijos Archyvuota kopija 2017-02-02 iš Wayback Machine projekto.
* Naujas laiko ženklas iš nebūties atgimstančiame Kidulių dvare

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvos rezidencinės pilys ir dvarai |
| --- |
|  |
| Miestų rūmai | 
 Abramavičių **·**  Bžostovskių **·**  Chodkevičių **·**  Hugo Šojaus **·**  Kunigaikščių (Kaune) **·**  Lopacinskių (Olizarų) **·**  Lopacinskių (Sulistrovskių) **·**  Oginskių **·**  Pacų **·**  Pacų **·**  Pranckevičiaus **·**  Raduškevičiaus **·**  Radvilų **·**  Šuazelių (De Reusų) **·**  Siručių **·**  Sluškų **·**  Tiškevičių **·**  Tyzenhauzų (Fitinhofų) **·** Valdovų **·**  Zabielų **·**  Zubovų |  |
|  |
| Renesansas | 
 Panemunės **·**  Raudonės  |
|  |
| Barokas | 
 Biliūnų  |
|  |
| Iki Klasicizmo | 
 Baltadvaris (Mūriniai Videniškiai) **·**  Biržų **·**  Jiezno **·**  Kelmės **·**  Liubavo **·**  Norviliškių **·**  Raudondvario (Kaunas) **·**  Sapiegų **·**  Siesikų **·**  Sluškų **·**  Vasaknų |
|  |
| Klasicizmas | 
 Antazavės **·**  Arnionių **·**  Aštriosios Kirsnos **·**  Aukštosios Fredos **·**  Bartkuškio **·**  Bistrampolio **·**  Buivydiškių **·**  Bulakavo **·**  Burbiškių (Raseiniai) **·**  Cirkliškio **·**  Čiobiškio **·**  Didždvaris **·**  Diktariškių **·**  Dotnuvos **·**  Dūkšto **·**  Ilguvos **·**  Ilzenbergo **·**  Jašiūnų **·**  Joniškėlio **·**  Kairėnų **·**  Kurtuvėnų **·**  Leipalingio **·**  Leonpolio **·**  Merkinės **·**  Nemėžio **·**  Noriūnų **·**  Onuškio **·**  Paežerių (Vilkaviškio) **·**  Pakruojo **·** Paliesiaus **·**  Pavermenio **·**  Pikeliškių **·**  Raguvėlės **·**  Rokiškio **·**  Salamiesčio **·**  Salų **·**  Skaraitiškės **·**  Skuodo **·**  Šumsko **·**  Taujėnų **·**  Veisiejų **·**  Verkių **·**  Vilkaviškio **·**  Žagarės **·**  Žeimių **·**  Žiemaitkiemio |
|  |
| Romantizmas | 
 Belvederio **·**  Mitriūnų  |
|  |
| Istorizmas | 
 Alantos **·**  Alančių **·**  Antašavos **·**  Antalinos **·**  Antanavo **·**  Apytalaukio **·**  Ariogalos (Čėkavos) **·**  Astravo **·**  Aukštadvario **·**  Ausieniškių **·**  Baisogalos **·**  Baltosios Vokės **·**  Bartkūniškio **·**  Beržėnų **·**  Bezdonių **·**  Bikuškio **·**  Burbiškio (Anykščiai) **·**  Burbiškio (Radviliškis) **·**  Butautų **·**  Dabikinės **·**  Daukšiagirės **·**  Dautarų **·**  Degsnio **·**  Gelgaudiškio **·**  Ginkūnų **·**  Glitiškių **·**  Gornostajiškių **·**  Gruzdžių **·**  Jakiškių **·**  Jotaučių **·**  Jurbarko **·**  Kidulių **·**  Kretingos **·**  Lančiūnavos **·**  Lapgirių **·**  Laukžemės **·**  Lentvario **·**  Markutiškių **·**  Naisių **·**  Naudvario **·**  Paežerių (Šiaulių) **·**  Pagryžuvio **·**  Pajiešmenės **·**  Palangos **·**  Palėvenės **·**  Panemunio **·**  Petešos **·**  Platelių **·**  Plinkšių **·**  Plungės **·**  Raudondvario (Nemenčinė) **·**  Raudondvario (Šeduva) **·**  Renavo **·**  Rietavo **·**  Saldutiškio **·**  Sirutiškio **·**  Šalčininkų **·**  Šatijų **·**  Šešuolėlių **·**  Šventupės **·**  Švėkšnos **·**  Tauragės **·**  Terespolio **·**  Trakų Vokės **·**  Tuskulėnų **·**  Utenos **·**  Užpalių **·**  Užutrakio **·**  Varputėnų **·**  Veprių **·**  Vėžaičių **·**  Vilkėno **·**  Vyžuonų **·** Zyplių **·**  Žiežmarių |
|  |
| Neogotika | 
 Raudonės **·**  Vaitkuškio **·**  Meikštų  |
|  |
| Modernas | 
 Vyžulėnų (Vyžulionių)  |
|  |
| Mediniai | 
 Adomynės **·**  Antakalnio **·**  Barborlaukio **·**  Biržuvėnų **·**  Blinstrubiškių **·**  Brėvikių **·**  Čiulų **·**  Daugėlių **·**  Džiuginėnų **·**  Gačionių **·**  Ivoniškio (Gudelių) dvaras  **·**  Kairiškių **·**  Kurklių  **·**  Kuršėnų **·**  Kurtuvėnų **·**  Liberiškio **·**  Lyduokių (Kurėjų) **·**  Nendrijos (Veleikių, Vileikių) **·** Paberžės **·** Noliškio **·**  Pabiržės (Balandiškių) **·**  Paragių **·**  Pavirvytės **·**  Pienionių **·**  Pučkorių **·**  Raudondvario (Riešė) **·**  Semeliškių **·**  Skarulių **·**  Svėdasų **·**  Šateikių **·**  Šriubiškių **·**  Tytuvėnėlių **·**  Užvenčio **·**  Vaikutėnų **·**  Veliuonos **·**  Velykionių **·**  Vidiškių **·**  Vyžuonėlių |
|  |
| Neišlikę | 
 Dubingių **·**  Dusetų **·**  Dusmenų **·**  Piuro **·**  Vencavų  |
|  |
| Kategorija **·**  Sąrašas |

 |